அமெரிக்கா மற்றும் ஐரோப்பிய நாடுகள் கடன் நெருக்கடியைசமாளிக்க முடியாமல் திணறிக் கொண்டிருக்கும் நிலையில், இந்தியா, அதன் மொத்த உள்நாட்டு உற்பத்தி அடிப்படையிலான கடனை குறைத்து, உலகளவில் முதலிடத்தைப் பிடித்துள்ளதாக ஆய்வொன்றில் தெரியவந்துள்ளது.iஇதற்குக் காரணம் அது முற்றிலுமாக அந்நியமாதலில் இருந்து இடதுசாரிகட்சியினர் எதிர்ப்பால் சற்று விலகியிருந்ததே.அதனால்தான் உலக பொருளாதர வீழ்ச்சி அதை அமெரிக்கா அதன் கூட்டு நாடுகாலிப் போல் இந்தியாவைப் பாதிக்கவில்லை. இதனால், அயல்நாட்டினரின் மிகச் சிறந்த முதலீட்டு வாய்ப்புள்ள நாடாக இந்தியா உருவெடுத்துள்ளது. பி.எச்.டீ. நிறுவனத்தின் ஆய்வுப் பிரிவு, உலக நாடுகளின் கடன்கள் குறித்து ஆய்வு மேற்கொண்டது. இதையடுத்து இப்பிரிவு, தற்காலிக புள்ளிவிவர அடிப்படையில் ஆய்வறிக்கை வெளியிட்டுள்ளது. அதில் கூறப்பட்டுள்ள தாவது: அமெரிக்காவின் கடன் உயர்ந்து கொண்டே உள்ளது. அதனால் அந்நாடு, அதன் கடன் உச்சவரம்பை, பல்வேறு எதிர்ப்புகளுக்கு இடையில் உயர்த்திக் கொண்டது. அது போன்று கிரீஸ், இத்தாலி உள்ளிட்ட ஐரோப்பிய நாடுகளும் கடன் நெருக்கடியைசந்தித்து வருகின்றன. இதனால், இந் நாடுகளில் அயல்நாட்டினர் முதலீடுமேற்கொள்வதில் ஆர்வம் குறைந்துள்ளது. அதேசமயம்,சர்வதேச பொருளாதார நெருக்கடியை இந்தியா, பிரேசில் போன்ற நாடுகள் ”லபமாக சமாளித்து வருகின்றன. இந்நாடுகள், அவற்றின் சிக்கன நடவடிக்கை, திறமையான நிதி நிர்வாகத்தால் மொத்த உள்நாட்டு உற்பத்தி அடிப்படையிலான கடன்களை குறைத்து வருகின்றன. கடந்த 2008ம் ஆண்டு, அமெரிக்க பொருளாதார நெருக்கடியின் தாக்கம் உலக நாடுகளை பாதித்தது. எனினும் இந்த தாக்கத்தில் இருந்து இந்தியா, பிரேசில், ரஷ்யா, சீனா போன்ற நாடுகள் ஓரளவு தற்காத்துக் கொண்டன. கடந்த 2007ம் ஆண்டு, இந்தியாவின் மொத்த உள்நாட்டு உற்பத்தியில், மொத்த கடன் 77.7சதவீதம் என்ற அளவில் இருந்தது. இது, நடப்பு 2011ம் ஆண்டில், தற்காலிக மதிப்பீட்டின் அடிப்படையில் 2.7சதவீதம் குறைந்து 75சதவீதமாகசரிவடைந்துள்ளது. தற்போது உலக பொருளாதாரம் மந்தமாக உள்ளது. இந்நிலையிலும், இந்தியாவின், மொத்த உள்நாட்டு உற்பத்தி அடிப்படையிலான கடன் குறைந்துள்ளதற்கு, செலவின குறைப்பு மற்றும் சிறப்பான நிதி நிர்வாக அணுகுமுறை ஆகியவை காரணமாகும். இதே போன்ற நடைமுறையை பிரேசில் நாடும் கடைபிடித்து வருகிறது. இதனால், கடந்த 2007ம் ஆண்டு காணப்பட்ட, மொத்த உள்நாட்டு உற்பத்தி அடிப்படையிலான கடன், 65.2சதவீதத்தில் இருந்து நடப்பு ஆண்டில் 65சதவீதமாக குறைந்துள்ளது.இதே காலத்தில், ரஷ்யாவின் கடன் 3.2சதவீதம் உயர்ந்து 8.5சதவீதத்தில் இருந்து 11.7சதவீதமாக அதிகரித்துள்ளது. இதர நாடுகளைக் காட்டிலும், ரஷ்யாவின் கடன் அளவு மிகக் குறைந்த அளவே உயர்ந்துள்ளது என்பது குறிப்பிடத்தக்கது. அதேசமயம், வேகமாக வளர்ச்சி பெற்று வரும் சீனாவின் கடன் இதே காலத்தில் அதிகரித்துள்ளது. இந்நாட்டின் மொத்த உள்நாட்டு உற்பத்தி அடிப்படையிலான கடன், 2007ம் ஆண்டு 19.6சதவீதமாக இருந்தது. இது, 7.3சதவீதம் உயர்ந்து, நடப்பு 2011ம் ஆண்டில் 26.9சதவீதமாக அதிகரித்துள்ளது.இதே காலத்தில், இத்தாலியின் கடன் 17.4சதவீதம் அதிகரித்து 103.6சதவீதத்தில் இருந்து 121.1சதவீதமாக உயர்ந்துள்ளது. ஜெர்மனியின் மொத்த உள்நாட்டு உற்பத்தி அடிப்படையிலான கடன், இதே காலத்தில் 17.6சதவீதம் உயர்ந்து, 65சதவீதத்தில் இருந்து 82.6சதவீதமாக அதிகரித்துள்ளது.ஸ்பெயின் நாட்டின் கடன் 31.3சதவீதம் அதிகரித்து, 36.1சதவீதத்தில் இருந்து 67.4சதவீதமாக உயர்ந்துள்ளது.இங்கிலாந்து நாட்டின் கடன் 36.8சதவீதம் உயர்ந்து, 43.9சதவீதத்தில் இருந்து 80.8சதவீதமாக அதிகரித்துள்ளது. அமெரிக்காவின் கடன் 37.7சதவீதம் அதிகரித்து 62.3சதவீதத்தில் இருந்து 100சதவீதமாக உயர்ந்துள்ளது. போர்ச்”கல் நாட்டின் கடன் 37.8சதவீதம் அதிகரித்து 68.3சதவீதத்தில் இருந்து 106சதவீதமாக உயர்ந்துள்ளது.கடந்த 2007ம் ஆண்டு ஜப்பானின் மொத்த உள்நாட்டு உற்பத்தி அடிப்படையிலான கடன் 187.7சதவீதமாக இருந்தது. இது, 45.4சதவீதம் உயர்ந்து, நடப்பு 2011ம் ஆண்டில் 233.1சதவீதமாக அதிகரித்துள்ளது. இதே காலத்தில், கிரீஸ் நாட்டின் கடன் 60.1சதவீதம் உயர்ந்து, 105.4சதவீதத்தில் இருந்து 165.6சதவீதமாக உயர்ந்துள்ளது. அயர்லாந்து நாட்டின் கடன் 84.3சதவீதம் அதிகரித்து 24.9சதவீதத்தில் இருந்து 109.3சதவீதமாக அதிகரித்துள்ளது. இந்தியா, அதன் கடன்களை குறைக்க எடுத்து வரும் தீவிர முயற்சி, சர்வதேச முதலீட்டாளர்களின் நம்பிக்கையை பெற்றுள்ளது. அதனால், அயல் நாட்டினர், இதர நாடுகளை விட இந்தியாவில் முதலீடு செய்வதில் ஆர்வமுடன் உள்ளனர்.இவ்வாறு அந்த ஆய்வு அறிக்கையில் தெரிவிக்கப்பட்டுள்ளது.